वहीं बहुगुणा भी अपनी राजनैतिक जमीन मजबूत करने की कोशिश में लगे हुए हैं, इसका एक ताजा उदाहरण यह है कि मुख्यमंत्री से नाराज चल रहे सतपाल महाराज गुट के विधायकों को मुख्यमंत्री ने अपने खेमें में जोड़ना शुरू कर दिया है। बद्रीनाथ-केदारनाथ मंदिर समिति के अध्यक्ष पद पर सतपाल महाराज के करीबी रहे गणेश गोदियाल की ताजपोशी के बाद बुधवार से शुरू होने वाले विधानसभा सत्र से पहले महाराज खेमें के ही बद्रीनाथ विधायक अनुसुया प्रसाद मैखुरी को विधानसभा उपाध्यक्ष बनाने की तैयारियां पूरी हो चुकी हैं। राजनीति में शह और मात के इस खेल में उंट किस करवट बैठेगा यह तो बताया नहीं जा सकता, लेकिन राजनीतिक क्षत्रप अपनी शक्तियां बढ़ाने पर जुटे हैं।